**JINA: …………………………………….. NAMBARI YAKO: ……………………..**

**SAHIHI: …………………………………. TAREHE: ………………………….**

102/3

KISWAHILI- fasihi

Karatasi 3

MUDA: SAA 2 ½

**FORM 4 JANUARY 2023 TERM 1 OPENER EXAM**

**MAAGIZO**

1. Jibu maswali manne pekee

2. Andika majibu yako kwa lugha ya Kiswahili.

3. Swali la kwanza ni la lazima

4. Maswali hayo mengine matatu yachaguliwe kutoka sehemu nne zilizobaki yaani:- Tamthilia, Riwaya, Hadithi fupi na Fasihi Simulizi

5. Usijibu maswali mawili kutoka sehemu moja

**Kwa Matumizi Ya Mtahini Pekee**

|  |  |  |
| --- | --- | --- |
| **SWALI** | **UPEO** | **TUZO** |
| 1 | 20 |  |
| 2 | 20 |  |
| 3 | 20 |  |
| 4 | 20 |  |
| **Jumla** | 80 |  |

**1. SEHEMU A: USHAIRI (LAZIMA)**

Soma shairi lifuatalo kisha ujibu maswali yatakayofuata.

 **SIKATE TAMAA**

Umeanguka, inuka, simama kama mnazi

Umechunika, inuka, tia dawa kwa ujuzi

sasa inuka, inuka, kijana ianze kazi

 Sikate tamaa

Usife tamaa, nyanyuka, ni muweza wa kutenda

Kuna hadaa, nyanyuka, anza tena kujipinda

Dunia baa, nyanyuka, anza tena kujiunda

 Sikate tamaa

Sivunjwe moyo, dunia, hivyo itakunyanyasa

Futa kiliyo, dunia, hiyo idhibiti sasa

Ipe kamiyo, dunia, kamwe, siache kufusa

 Sikate tamaa

Una nguvu, simama, wewe upambane nao

Una werevu, simama, uzepuke njama zao

Usiche kovu, simama, ujifunze vumilio

 Sikate tamaa

a) Hili ni shairi la aina gani? (al. 1)

b)Onyesha mbinu mbili za lugha katika shairi hili. (al. 4)

c) Eleza muundo wa shairi hili. (al. 4)

d) Tambua idhini ya mshairi. (al. 3)

e) Eleza maudhui ya utungo huu. (al. 2)

f) Andika ubeti wa nne katika lugha ya nathari. (al. 4)

g) Eleza maana ya maneno yafuatayo kama yalivyotumika katika shairi. (al. 2)

i)baa

ii) kovu

**TAMTHILIA: BEMBEA YA MAISHA- TIMOTHY AREGE**

**Jibu swali la 2 au la 3**

2. Ninasikia jiji lina watu wengi, magari mengi, barabara nyingi, majengo makubwamakubwa tena mengi… Wanasema ukiwa mgeni ni kama msafiri jangwani.

a) Weka dondoo hili katika muktadha wake (al. 4)

b) Kwa kutoa mifano, eleza mbinu za lugha zinazojitokeza hapa. (al. 4)

c) Kwa hoja sita, jadili maovu yanayotokea katika jumuiya ya tamthilia Bembea ya Maisha. (al. 12)

3. Lakini maskini mwanangu hatuonani! Ninamwona tu akiwa usingizini. Sisemi naye, sili naye, sichezi naye… Uzazi gani huu sasa?

a) Weka dondoo hili katka muktadha wake (al. 4)

b) Kwa kutoa mifano, eleza mbinu za lugha zinazopatikana kwenye dondoo hili. (al. 4)

c) Maisha ya mwanadamu yamejaa matatizo. Jadili ukirejelea jumuiya ya Tamthilia ya Bembea ya Maisha. (al. 12)

**RIWAYA: CHOZI LA HERI-ASSUMPTA MATEI**

Jibu swali la nne au la tano.

4. Woga huweza kumtia mtu upofu wa muda! Hatimaye moyo wa shauku uliyashurutisha macho kukisoma kile ambacho kilichosomeka kama ujumbe wa mauti.

a) Eleza muktadha wa dondoo hili. (al. 4)

b) Taja na utoe mifano ya mbinu mbili za kimtindo zinazojitokeza katika dondoo hili. (al. 4)

c) Fafanua sifa zozote nne za msemaji. (al. 4)

d) Kwa kurejelea riwaya nzima, eleza jinsi tatizo la ukabila/kimbari lilivyoathiri maisha ya wahusika mbalimbali. (al. 8)

5. Hakuna msiba usiokuwa na mwenziwe. Jadili ukweli wa methali hii kwa kurejelea riwaya ya Chozi la Heri.

(al. 20)

**HADITHI FUPI**

**MAPAMBAZUKO YA MACHWEO NA HADITHI NYINGINE**

6. Ucha Mungu si kilemba cheupe. Kwa kurejelea hadithi ya Fadhila za Punda, jadili ukweli wa kauli hii. (al. 20)

**7. FASIHI SIMULIZI**

Soma kifungu kifuatacho kisha ujibu maswali.

Mimi ni mkulima anayesifika

kutoka jimbo hadi jimbo

nishikapo jembe langu

udongo unatetemeka

nipandapo mbegu zangu

huchipuka kwa nguvu za ajabu

mimea yangu kipalilia kwa ustadi usio mfano

wakati wa kuvuna

maghala yangu hufurika

kwa juhudi zangu

mimi ni bingwa wa ukulima

mimi ni shujaa wa ukulima

mimi ndiye mkulima asiye mfano

i)

a) Tambua kipera hiki cha fasihi simulizi. (al. 2)

b) Eleza sifa nne za kipera ulichotaja. (al. 4)

c) Taja tamathali mbili za usemi zilizotumika katika kifungu hiki. (al. 4)

ii)

a) Miviga ni nini? (al. 2)

b) Eleza dhima ya miviga. (al. 4)

c) Eleza hasara za miviga. (al. 4)